खौरांगिरिनि सिगाङाव इउ पि पि एल दोलोनि लेङाइ आफादगिरि बि टि सि नि बारग’ एम सि एल ए रोनगोरा नार्जारीआ बुङोदि बि टि सि ओनसोलाव रायजो-राजाफोरा राजखान्थियारी सोलायनाय लुबैबाय बिनि थाखाय समनि नारसिननायाव गोबां आफादफोरनि दैदेनगिरिफोरजों लोगोसे सरासनस्रा रायजो-राजाफोरा इउ पि पि एल राजखान्थि हानजायाव हाबफैबाय बियो मोनसे बि टि सि ओनसोलाव गोजोन खौसेथि आरो थासारि सोरजिनायनि मोजां इसारा होननानै  बुङो। रोनगोरा नार्जारीआ बुंबावयोदि बि टि सि नि मोन 40 बियाबनि गेजेराव  इउ पि पि एल दोलोआ मोन 30 मासिनि बांसिन  मासियाव देरहासाद जानानै दं होन्नानै रोखा बुंथियो।    बे हाबाफारियावनो 9 नं बनरगाव बि टि सि बियाबनि इउ पि पि एल दोलोनि बिजाथि रबिराम ब्रह्म, 7 नं फकिराग्राम उदां  बियाबनि बिजाथि मतियुर रहमानजों लोगोसे राज्य सभानि बारग’ एम पि उर्खाव गोरा ब्रह्म,  कक्राझार जिला कमिटि इउनाइटेड पिपुलस पार्टि लिबरियेल सुदयै इउ पि पि एल नि दैदैनगिरिफोरजों लोगोसे गुबुन-गुबुन बिबाननि बिबानगिरिफोरा बाहागो लायो ।